Ir-Regolament tal-kummissjoni (KEE) Nru 2237/91
tas-26 ta’ Lulju 1991
li jemenda r-Regolament (KEE) Nru 2930/81 li jadotta dispożizzjonijiet addizzjonali għall-applikazzjoni ta’ l-iskala Komunitarja għall-klassifikazzjoni ta’ karkassi ta’ annimali bovini adulti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1208/81 tat-28 ta’ April 1981 li jiddetermina l-iskala Komunitarja għall-klassifikazzjoni ta’ karkassi ta’ annimali bovini adulti [1], kif l-aħħar emendat bir-Regolament (KEE) Nru 1026/91 [2], u partikolarment l-ewwel paragrafu ta’ l-Artikolu 6 tiegħu,
Billi r-Regolament (KEE) Nru 1026/91 jissupplimenta l-lista ta’ klassijiet ta’ konformità ta’ karkassi ta’ annimali bovini adulti billi jżid il-klassi S magħha; billi għandu għalhekk jiġi adattat l-Anness tar-Regolament tal-Kummissjoni (KEE) Nru 2930/81 tat-12 ta’ Ottubru 1981 li jaddotta dispożizzjonijiet addizzjonali għall-applikazzjoni tal-iskala Komunitarja għall-klassifikazzjoni ta’ karkassi ta’ annimali bovini adulti [3];
Billi l-miżuri preskritti f’dan ir-Regolament huma skond l-opinjoni tal-Kumitat ta’ Tmexxija taċ-Ċanga u l-Vitella,
ADOTTAT DAN IR-REGOLAMENT:
Artikolu 1
It-Taqsima 1 (Konformità) ta’ l-Anness tar-Regolament (KEE) Nru 2930/81 qed tiġi b’dan sostitwita bl-Anness ta’ dan ir-Regolament.
Artikolu 2
Dan ir-Regolament jibda jseħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Lulju 1991.